Aproape 5.500 de oameni au fost evacuați din calea apelor. Autoritățile se așteaptă la inundații în țară
Aproape 5.500 de persoane din 28 de localități din patru județe au fost evacuate, duminică, până la mierzul nopții. IGSU anunță că s-au înregistrat efecte ale vremii în 90 de localități din 27 de județe, unde copaci și stâlpi doborâți de vânt au avariat 11 mașini și 2 case. Șeful DSU Raed Arafat a vorbit la Digi24 despre pregătirile pe care le fac autoritățile în așteptarea megafurtunii, întrucât riscul de inundații este cu atât mai mare, cu cât ciclonul se suprapune cu viitura de pe Dunăre.